  Виталий Пронин Россиысь Общественной палатаын дунъет сётӥзы КПРФ партилэсь Кун Думае быръёнъёсы пыриськись кандидатлэн Александр Сыровлэн выросъёсызлы. Брифинг дыръя Россиысь Общественной палата бордын ужась Калык контролья координационной кенешлэн тӧроез Максим Григорьев вараз: - Удмуртиысь иворъёс вуо. КПРФ партилэсь кандидат Александр Сыров комиссиослэн ужазы пыриське, адямиос сярысь иворъёс куре, персональной даннойёссэс ёртэ, ваньмыз со, валамон, законэз тӥям луэ. Котькуд юанъёсты законэз чакласа сэрттыны-пертчыны кулэ. Югдурез чакласьёс кылдэм учыръя эскерон ужрадъёс кутӥзы ни. УД Теги: Быръёнъёс КПРФ  